钦定古今图书集成/明伦汇编/官常典/第479卷 > 尧杰
## 钦定古今图书集成/明伦汇编/官常典/第479卷 > 尧杰

按《北齐书尧雄传》：“雄从父兄杰，字寿，性轻率嗜酒，颇
有武用。历给事中，羽林监。从高祖破纥豆陵步藩有
功，除镇东将军，封乐城县伯，邑百户，出为沧州刺史。
属义兵起，归高祖，从平邺。及破尔朱兆，进爵为侯。后
为都督，率众随樊子鹄讨元树于谯城，平之。仍除南
兖州，多所取受。然性果决，吏民畏之。寻加行兖州事。”
元象初，拜车骑大将军、仪同三司，进爵为公。出为磨
城镇大都督，转安州刺史。卒于州。赠使持节、沧瀛二
州诸军事、尚书右仆射、沧州刺史，谥曰。〈阙〉